CELEX: 32013R0706
Language: lv
Date: 2013-07-23 00:00:00
Title: Komisijas Īstenošanas regula (ES) Nr. 706/2013 ( 2013. gada 23. jūlijs ) par atsevišķu preču klasifikāciju kombinētajā nomenklatūrā

25.7.2013   
            
            
               LV
            
            
               Eiropas Savienības Oficiālais Vēstnesis
            
            
               L 200/6
            
         KOMISIJAS ĪSTENOŠANAS REGULA (ES) Nr. 706/2013
   (2013. gada 23. jūlijs)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 23. jūlijā
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Vadības vienība no iespiedshēmas bloka, kurā ir integrālās shēmas (piemēram, pusvadītāju tehnoloģijā izpildīti kontrolieri), pasīvie elementi (piemēram, rezistori, kondensatori un induktori), aktīvie elementi (piemēram, diodes un tranzistori) un siltuma novadītājs spriegumam, kas nepārsniedz 1 000 V, korpusā, kura izmēri ir aptuveni 24 cm × 13 cm × 5 cm.
                  Pēc atbilstošas programmatūras instalēšanas vadības vienību iebūvē veļas mazgājamajā mašīnā, kuras funkciju vadībai tā paredzēta (piemēram, motora un ūdens uzsildīšanas sistēmas iedarbināšanai un apstādināšanai, ūdens vārstu atvēršanai un aizvēršanai).
               
               
                  8537 10 91
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu, XVI sadaļas 2.a) piezīmi un KN kodu 8537, 8537 10 un 8537 10 91 formulējumu.
                  Klasifikācija pozīcijā 8450 pie veļas mazgājamo mašīnu daļām nav iespējama, jo vienība ir izstrādājums, kas ietverts 85. nodaļā.
                  Tā kā vienība sastāv no iespiedshēmas bloka, tā neatbilst 85. nodaļas 8.b) piezīmes nosacījumiem, kas attiecas uz elektroniskajām integrālajām shēmām. Tādēļ to nav iespējams klasificēt pozīcijā 8542.
                  Tā kā vienība ir programmējama un to izmanto veļas mazgājamo mašīnu funkciju elektriskai vadībai, tā ir klasificējama ar KN kodu 8537 10 91 pie programmējamajiem atmiņas kontrolieriem spriegumam, kas nepārsniedz 1 000 V.